L 243/8
ET
Euroopa Liidu Teataja
20.9.2022
(27)
Plastijäätmete saastest puhastamist peaksid kontrollima pädevad asutused.
Euroopa Parlamendi ja nõukogu määrus (EL) 2017/625, (8) mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide kohaldamine, hõlmab ka toiduga kokkupuutuvate materjalide ametlikku kontrolli ja seega ka saastest puhastamise seadmestikke.
Kõnealuses määruses on küll sätestatud ametliku kontrolli üldeeskirjad, kuid selles ei ole sätestatud konkreetseid menetlusi saastest puhastamise seadmestike kontrollimiseks.
Selleks et tagada saastest puhastamise seadmestike ühetaoline ametlik kontroll, olenemata nende asukohast, on asjakohane kehtestada asjakohased kontrollimenetlused ja samuti eeskirjad selle kohta, millistel tingimustel ei peeta ringlussevõetud plasti käesoleva määrusega kooskõlas olevaks.
(28)
Tagamaks, et järeltöötlejad ja toidukäitlejad kasutavad ringlussevõetud plasti ja ringlussevõetud plastist materjale ja esemeid nõuetekohaselt ja jälgitaval viisil, peaks ringlussevõetud plasti partiidega kaasas olema vastavusdekla­ ratsioon, milles on märgitud ringlussevõtja ja ringlussevõetud plasti päritolu ning millega antakse töötlejatele ja lõppkasutajatele juhiseid plasti kasutamise kohta.
Ettevõtjatelt tuleks nõuda eelnevalt kindlaksmääratud vormi kasutamist, mis tagab ühetaolise arusaamise dokumendist kõigi poolt, kes selle saavad.
(29)
Ringlussevõetud plastist materjale ja esemeid lastakse praegu turule vastavalt riiklikele eeskirjadele.
Seepärast tuleks kehtestada sätted, millega tagatakse sujuv üleminek käesolevale määrusele ega häirita olemasolevat ringlussevõetud plastist materjalide ja esemete turgu.
Eelkõige peaks olema võimalik piiratud aja jooksul taotleda luba olemasolevatele ringlussevõtuprotsessidele, mille jaoks on käesoleva määruse alusel vaja individuaalset luba, ning jätkata kõnealuste protsesside abil toodetud ringlussevõetud plasti ja ringlussevõetud plastist materjalide ja esemete turulelaskmist kuni loa andmise menetluse lõpuleviimiseni.
Määruse (EÜ) nr 282/2008 kohaselt esitatud taotlusi, mis käsitlevad selliseid ringlussevõtuprotsesse, tuleks käsitada käesoleva määruse alusel esitatud taotlustena.
Selliste taotluste menetlemine, mis on esitatud määruse (EÜ) nr 282/2008 kohaselt ja mis käsitlevad ringlussevõtuprotsesse, mille suhtes ei kohaldata käesoleva määruse kohast individuaalse loa nõuet, tuleks lõpetada, kuna puudub alus asjaomaste protsesside lubamiseks käesoleva määruse alusel.
(30)
Ringlussevõtjatele, kes kasutavad oma praegustes ringlussevõtutoimingutes tehnoloogiaid, mis ei ole loetletud sobivate ringlussevõtutehnoloogiatena, tuleks anda piisavalt aega, et kaaluda, kas nad soovivad oma tehnoloogiat edasi arendada, et selle saaks kanda loetellu sobiva tehnoloogiana, või lõpetada selliste ringlussevõtutoimingute kasutamine plastmaterjalide ja -esemete tootmiseks.
Seepärast tuleks sellistel tehnoloogiatel põhinevate ning riiklike eeskirjadega kooskõlas olevate ringlussevõtuprotsesside ja -seadmestike abil toodetud ringlussevõetud plasti ja ringlussevõetud plastist materjale ja esemeid lubada jätkuvalt turule lasta piiratud aja jooksul.
(31)
Kui ettevõtjad otsustavad tehnoloogiat edasi arendada, et selle saaks kanda loetellu sobiva tehnoloogiana, nähakse käesoleva määrusega ette tehnoloogiast teavitamine ja arendaja nimetamine.
Teatamise korraga aga nõutakse, et teatamisel esitataks kõneluste ringlussevõetud plastist materjalide ja esemete ohutuse põhjalik hinnang ja avaldataks sellel põhinev aruanne.
Kuigi neid tehnoloogiaid juba kasutavatel ettevõtjatel peaks juba olema teave selliste tehnoloogiate abil toodetud ringlussevõetud plastist materjalide ja esemete ohutuse kohta, on käesolevas määruses sellistele aruannetele kehtestatud nõuded väga ulatuslikud.
Arvestades, et nõutud lisateabe saamiseks võib kuluda palju aega, tuleks asjaomastele arendajatele anda võimalus esitada see teave teavitamisele järgnevate kuude jooksul.
(8) Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ELT L 95, 7.4.2017, lk 1).